Prifathro yn beirniadu addysg Gymraeg
Query: UPDATE Report_Post SET report_amount = report_amount + 1 WHERE post_id = 1041 AND report_type = 1 AND DATE_FORMAT(date, '%Y-%m-%d') = DATE_FORMAT(NOW(), '%Y-%m-%d')
REMOTE_ADDR : 3.236.126.101
REMOTE_PORT : 25854
QUERY_STRING : blog=prifathro-yn-beirniadu-addysg-gymraeg
REQUEST_URI : /blog/prifathro-yn-beirniadu-addysg-gymraeg.html
Prifathro Ysgol Rhuthun yn beirniadu'r angen am addysg Gymraeg
Prifathro Ysgol Rhuthun
Mae Prifathro Ysgol Breifat Rhuthun wedi condemnio addysg Gymraeg fel un o'r ffactorau posib sy'n effeithio'n negyddol ar y sustem addysg yng Nghymru.
Mewn llythyr ym mhapur lleol y Denbighshire Free Press, mae Toby Belfield yn condemnio y drefn addysg yng Nghymru, gan awgrymu mai'r Gymraeg sy'n dal pobl ifanc yn ôl, gan gyhuddo pobl sydd eisiau i blant barhau yng Nghymru yn 'gul'.
Honnai fod plant sy'n Gymraeg iaith gyntaf yn tan-gyflawni oherwydd mai Cymraeg yw eu hiaith gyntaf, fel yr eglurodd, 'Mae disgyblion sy'n Gymraeg iaith gyntaf yn llai tebyg o gael mynediad i brifysgolion uchel eu parch ym Mhrydain. NI fyddai hyn yn broblem i bobl gul sy'n dymuno i'n plant aros am byth yng Nghymru."
Ymhlith y gwanaf yn y byd
Mae Toby Belfield yn teimlo mai'r Gymraeg sydd wrth wraidd y ffaith, fel mae'n honni, 'fod y sustem addysg yng Nghymru ymhlith y gwanaf yn y byd', meddai, "Pam fod y drefn addysg yng Nghymru ymhlith y gwanaf yn y byd - oherwydd o bosib y rheidrwydd i bobl ifanc mewn rhai ysgolion i ddysgu Cymraeg."
Mae'n galw ar rieni i ehangu gorwelion, ac mae'n credu fod angen gwneud yr iaith Saesneg yn brif iaith yn y sustem addysg, "Mae'n hen bryd i rieni agor eu meddyliau i gyfleoedd ar gyfer plant y tu allan i Gymru er mwyn cyflawni hyn, mae angen i'r drefn addysg yng Nghymru fod yn gryf fel y sustem yn Lloegr sy'n golygu mai Saesneg fyddai'r brif iaith."
Mae'n cydnabod fod y Gymraeg yn draddodiad sy'n bwysig ond fod hynny ar draul rhoi cyfle i blant yng Nghymru, "Mae traddodiad a threftadaeth yn bwysig - ond nid ydym yn lleihau cyfleoedd sydd ar gael i blant yng Nghymru, trwy orfodi trefn addysg Gymreig arnynt sydd ddim yn ffit i bwrpas."